Bolesť kĺbov pomôže zmierniť stredomorská strava
Bolesť kĺbov dnes už ani zďaleka nie je iba problémom starších ľudí. Vie pekne potrápiť aj mladšiu generáciu.
Pomôcť si môžeme napríklad aj tým, aké potraviny zaradíme do jedálneho lístka, pretože vedecké štúdie naznačujú, že niektoré potraviny a koreniny nám môžu byť v tomto smere skutočné nápomocné.
Stredomorská strava ako bojovník proti bolesti kĺbov
Stredomorská strava, ktorá obsahuje veľa ovocia, zeleniny, prospešných tukov (najmä v podobe olivového oleja a čerstvých rýb), ale aj strukovín a vína v primeranom množstve, môže pomôcť so zníženým rizika vzniku kardiovaskulárnych chorôb. To však nie je všetko. Podľa odborníkov z Michigan State University College of Human Medicine jedálniček, ktorý obsahuje veľa ovocia, zeleniny, strukovín a obilnín a minimum rafinovaných potravín pomáha zmierniť bolesť kĺbov. Na tomto základe je založená aj stredomorská strava.
Robí vám problém konzumácia rýb?
Ak nemáte k dispozícii čerstvé a kvalitné ryby, môžete siahnuť napríklad po rybom oleji. Rybí olej je pre naše zdravie dôležitý, pretože obsahuje prospešné omega-3 nenasýtené mastné kyseliny, ktoré v našej strave chýbajú. Známy je hlavne protizápalovými účinkami, čo je prospešné aj pri bolesti kĺbov. Pre úplnosť dodávame, že omega-3 tuky nájdete vhodne zastúpené aj v konopných alebo chia semiačkach.
Pomôže aj kapustovitá zelenina, bylinky a koreniny
Do kategórie kapustovitej zeleniny patrí napríklad brokolica, karfiol či kel. Ich prednosťou je obsah antioxidantov, ale aj chlorofylu a sulforafánu, ktorý sa spája s blokádou enzýmu spôsobujúceho bolesť kĺbov.
Z korenín zaraďte do jedálnička kurkumu a zázvor, ktoré takisto pôsobia protizápalovo a zmierňujú nepríjemnú bolesť.